Ibrahim Yakubu El-Zakzaky malamin addinin musulunci ne kuma shugaba a bangaren mabiya Shi'a,kuma Dan gwagwarmayar addini.Shi ya kafa kungiyar 'yan uwa musulmi a shekarar 1979, mutanen gari kuma na ce masu 'yan Shi'a ko 'yan Burazas. An haifi malam Ibrahim Al'zakzaky a garin Zariya na jihar Kaduna Najeriya a ranar 5 ga watan Mayu na shekarar 1953 dai-dai da (15 Sha'aban 1372 AH). Ya halarci makarantar Allo sannan sai ya wuce makarantar Larabci a (1969-1970), Sai makarantar larabci a garin Kano daga 1971-1976,inda ya samu iliminsa na grade II. Sai kuma jami'ar Ahmadu Bello (ABU) a garin Zariya (1976-1979),inda ya kammala karatun digirinsa a kan fannin ilimin San in tattali (ECONOMICS) inda ya samu kyakkyawan sakamakosa bayan kammalawa .A lokacin karatunsa a jami'a ne Malamin ya zama shugaban kungiyar dalibai Musulmai ta kasa wato (MSSN).Daga bisani kuma ya zama mataimakin shugaban babbar kungiyar ta kasa mai kula da kasashen waje a (1979).